Sentinta inedita a Tribunalului Iasi, intr-un dosar de evaziune fiscala.

Judecatorii au condamnat o analfabeta de 37 de ani la ... scoala. Femeia s-a ocupat cu afaceri ilegale cu fier vechi, iar prejudiciul adus statului depaseste un milion si jumatate de lei, spun procurorii. Cum a adus in instanta argumentul ca nu stie carte, si de aceea NU si-a dat seama ce face, magistratii au decis s-o trimita in clasele primare, de-a lungul celor 4 ani de inchisoare cu suspendare pe care i-a primit.

Cand si-a auzit condamnarea, femeia nu s-a aratat prea dornica sa-si pregateasca abecedarul si ghiozdanul de boboc. Mama a doi copii, ar putea fi colega de clasa, la toamna ,cu fiul ei cel mare, in varsta de 8 ani. Nu stie daca nu cumva ar fi mai bine la inchisoare decat la scoala.

In plus, ea aduce argumentul traditiei tiganesti, dupa care toate deciziile casei se iau de catre sot.

Asa ca femeia nu stie daca va fi lasata de barbatul ei sa mearga la scoala.

"E bine sa mearga la scoala decat sa o aresteze, sa se mai gandeasca, sa vina sotul acasa si o sa dea o dezleganie cum vrea, ori...ori..."

In comunitatea din Ciurea, doar cateva persoane au terminat 8 clase sau liceul. Multi au facut, prin intermediul unor fundatii, doar ciclul primar, ca sa invete cifrele si literele si sa poata lua, dupa aceea, permisul de conducere auto.

Judecatorii spun ca au mai fost doar cateva asemenea cazuri de-a lungul anilor. In general sunt obligate la studii persoanele care au adoptat o conduita devianta si au nevoie de indrumare. Magistratii spun ca, in cazuri ca acestea, pedeapsa e menita sa reabiliteze social persoana condamnata, si sa-i dea o sansa de a se indrepta.

Judecator Andreea Trifan, vicepresedintele Tribunalului Iasi: "Judecatorul din cadrul Tribunalului Iasi a dispus instituirea obligatiei in sarcina condamnatei de a urma cursuri de invatamant primar"

Instanta a decis, de asemenea, ca femeia sa inapoieze statului paguba de peste 1,5 milioane de lei, insa familia nu are nici o avere. Ar putea face pentru asta - munca in folosul comunitatii. Iar daca nu se va duce la scoala, pedeapsa ar putea fi transformata in inchisoare cu executare.